Na temelju odluke Školskog odbora ( Klasa: 602-05/12-01/153, Urbroj: 2188-36-12-1, od 13.2.2012.) i suglasnosti Skupštine Vukovarsko-srijemske županije ( Klasa: 940-01/14-01/01, Urbroj: 2196/1-03-14-1, od 13.2.2014.) ravnatelj Osnovne škole Stari Jankovci raspisuje:

**JAVNI NATJEČAJ**

**za prikupljanje ponuda za prodaju nekretnina**

1. Predmet ovog natječaja je prodaja 8 (osam) stanova u stambenoj zgradi u Oroliku (energetski razred D), kč.br. 106, zk.ul. 1160, u ulici Dr. Franje Tuđmana 10 i 12. Stanovi su korisne površine 61,50m2, a sastoje se od: hodnika -4,40m2, sobe -9,90m2, kuhinje -11,30m2, dnevne sobe -17,80m2, sobe -11,60m2, kupaonice-3,90m2, ostave -2,00m2, balkona -0,60m2 i sporednog prostora u podrumu (ostava)-3,30m2. Početna cijena pojedinačnog stana iznosi 83.246,40 kn.
2. Stan A – 1. ETAŽA 125/1000: stan se nalazi u prizemlju lijevo, na ulazu br. 12, -stan je slobodan od ljudi i stvari
3. Stan B – 2. ETAŽA 125/1000: stan se nalazi u prizemlju desno, na ulazu br. 12 -stan nije slobodan od ljudi i stvari)
4. Stan C – 3. ETAŽA 125/1000: stan se nalazi u prizemlju lijevo, na ulazu br. 10 -stan nije slobodan od ljudi i stvari
5. Stan D – 4. ETAŽA 125/1000: stan se nalazi u prizemlju desno, na ulazu br. 10 -stan nije slobodan od ljudi i stvari
6. Stan E – 5. ETAŽA 125/1000: stan se nalazi na katu lijevo, na ulazu br. 12 -stan je slobodan od ljudi i stvari
7. Stan F – 6. ETAŽA 125/1000: stan se nalazi na katu desno, na ulazu br. 12 -stan nije slobodan od ljudi i stvari
8. Stan G – 7. ETAŽA 125/1000: stan se nalazi na katu lijevo, na ulazu br. 10 -stan nije slobodan od ljudi i stvari
9. Stan H – 8. ETAŽA 125/1000: stan se nalazi na katu desno, na ulazu br. 10 -stan nije slobodan od ljudi i stvari
10. Natjecatelji mogu biti sve fizičke i pravne osobe, a strane osobe ako ispunjavaju zakonom predviđene uvjete za stjecanje prava vlasništva.

Prodaja se obavlja po načelu „viđeno-kupljeno“ , što isključuje sve naknadne prigovore kupaca.

Ponuditelj je dužan uplatiti jamčevinu u iznosu 10% od početne cijene stana na žiro račun: HR8423400091100203272, model 02, poziv na broj: OIB uplatitelja.

Ponuditelju koji ne uspije na natječaju uplaćena jamčevina vraća se u roku 15 dana od dana donošenja odluke o odabiru najpovoljnije ponude.

**Ponuda treba sadržavati**: ime i prezime, OIB i prebivalište ponuditelja, naziv nekretnine za koju se podnosi ponuda, presliku domovnice, odnosno rješenja o registraciji (pravne osobe).

1. Najpovoljnija ponuda smatra se ponuda s najvišom cijenom. U slučaju da više ponuditelja ponudi istu cijenu, prednost ima onaj koji je prije predao ponudu.

Kupoprodajna cijena isplaćuje se u roku 8 dana nakon potpisa kupoprodajnog ugovora.

Kupoprodajni ugovor kupac mora zaključiti u roku 15 dana nakon donošenja odluke o odabiru najpovoljnije ponude.

U slučaju da najpovoljniji ponuđač odustane od sklapanja ugovora ili ne plati ugovorenu cijenu u roku, jamčevina mu se ne vraća.

Porez na promet nekretnina plaća kupac, kao i sve ostale troškove vezane za prijenos vlasništva i posjeda u svoje ime.

1. Ponude na natječaj podnose se u zatvorenoj omotnici poštom ili u tajništvu škole na adresi:

**OŠ Stari Jankovci, Naselje Ruđera Boškovića 1,**

**32241 Stari Jankovci**

**„PONUDA ZA NEKRETNINU – NE OTVARAJ“**

Ponude se predaju do **9.5.2014. do 13.00 sati**, kada će se javno otvoriti i pročitati.

Nepravovremene i nepotpune ponude neće se razmatrati.

Sve informacije o ovom natječaju mogu se dobiti u školi ili na telefon: 032/540-068.

Ravnatelj:

Anđelko Lučić, prof.